ai4bharat/Pralekha huggingface dataset:
प्रधानमंत्री कार्यालय
प्रधानमंत्री श्री नरेन्द्र मोदी ने हंदवाड़ा में शहीद हुए सैनिकों और सुरक्षाकर्मियों को श्रद्धांजलि दी
प्रधानमंत्री श्री नरेन्द्र मोदी ने जम्मू-कश्मीर के हंदवाड़ा में शहीद हुए बहादुर सैनिकों और सुरक्षाकर्मियों को श्रद्धांजलि दी।
प्रधानमंत्री ने कहा, ‘हंदवाड़ा में शहीद हुए हमारे साहसी सैनिकों और सुरक्षाकर्मियों को श्रद्धांजलि। उनकी वीरता और बलिदान को कभी भी भुलाया नहीं जा सकेगा। इन सभी ने अत्यंत समर्पण भाव के साथ राष्ट्र की सेवा की और हमारे नागरिकों की रक्षा के लिए अथक प्रयास किए। उनके परिवारों और मित्रों के प्रति गहरी संवेदना।’
संघ लोक सेवा आयोग
सम्मिलित रक्षा सेवा परीक्षा , 2020 के अंतिम परिणाम
संघ लोक सेवा आयोग द्वारा आयोजित सम्मिलित रक्षा सेवा परीक्षा , 2020 और रक्षा मंत्रालय के सेवा चयन बोर्ड द्वारा आयोजित साक्षात्कारों के परिणामों के आधार पर जिन 192  उम्मीदवारों ने अक्तूबर, 2021 से शुरू होने वाले114वें अल्पकालिक सेवा कमीशन पाठ्यक्रम   और  ^28वें अल्पकालिक सेवा कमीशन महिला  पाठ्यक्रम के लिए अधिकारी प्रशिक्षण अकादमी, चेन्नई में प्रवेश हेतु अंतिम रूप से अर्हता प्राप्त कर ली है, उनकी सूचियां योग्यताक्रम में नीचे दी गई हैं। 114वें अल्पकालिक सेवा कमीशन पाठ्यक्रम  की सूची में उन उम्मीदवारों के नाम भी शामिल हैं, जिन्हें पहले इसी परीक्षा के परिणाम के आधार पर भारतीय सैन्य अकादमी, देहरादून, नौसेना अकादमी, इझीमला, केरल तथा वायु सेना अकादमी, हैदराबाद  प्रशिक्षण पाठ्यक्रम  में प्रवेश हेतु अनुशंसित किया गया था।
सरकार द्वारा यथासूचित रिक्तियों की संख्या  114वें अल्पकालिक सेवा कमीशन पाठ्यक्रम  के लिए 169 और  28वें अल्पकालिक सेवा कमीशन महिला  पाठ्यक्रम के लिए 17 है।
इस योग्यता सूची को तैयार करते समय उम्मीदवारों के स्वास्थ्य परीक्षण के परिणाम को ध्यान में नहीं रखा गया है। सभी उम्मीदवारों की उम्मीदवारी अनंतिम है। इन उम्मीदवारों की जन्म-तिथि और शैक्षिक योग्यता की जांच सेना मुख्यालय द्वारा की जाएगी।
उम्मीदवार, परिणाम से संबंधित जानकारी संघ लोक सेवा आयोग की वेबसाइट http://www.upsc.gov.in से भी प्राप्त कर सकते हैं। तथापि, उम्मीदवारों के अंक, अंतिम परिणाम घोषित होने के 15 दिनों के अंदर आयोग की वेबसाइट पर उपलब्ध होंगे और ये 30 दिनों की अवधि के लिए उपलब्ध रहेंगे।
उम्मीदवारों का ध्यान गैर-अनुशंसित उम्मीदवारों के संबंध में अंकों तथा अन्य विवरणों के सार्वजनिक प्रकटन की योजना की ओर भी आकर्षित किया जाता है, जिसका विवरण आयोग की वेबसाइट पर उपलब्ध है। ऐसे गैर-अनुशंसित उम्मीदवार, अपने अंक डाउनलोड करते समय अपने विकल्प का चयन कर सकते हैं।
संघ लोक सेवा आयोग का अपने परिसर में परीक्षा भवन के पास एक सुविधा काउंटर है। उम्मीदवार अपनी परीक्षा से संबंधित किसी प्रकार की जानकारी/स्पष्टीकरण कार्यदिवसों में प्रात: 10.00 बजे से सायं 5.00 बजे के बीच व्यक्तिगत रूप से अथवा दूरभाष संख्या 011-23385271, 011-23381125 और 011-23098543 से प्राप्त कर सकते हैं।
परिणाम जानने के लिए यहाँ क्लिक करें:
<><><><><>
SNC/RR
(Visitor Counter : 472
वित्त मंत्रालय
मंत्रिमंडल ने 2019-2020 के लिए उत्पादकता से जुड़े बोनस और गैर उत्पादकता से जुड़े बोनस को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने साल 2019-2020 के लिए उत्पादकता से जुड़े बोनस भुगतान करने को अपनी मंजूरी प्रदान कर दी है। इससे रेलवे, डाक, रक्षा, ईपीएफओ, ईएसआईसी, इत्यादि जैसे व्यवसायिक प्रतिष्ठानों के 16.97 लाख अराजपत्रित कर्मचारी लाभान्वित होंगे और वित्तीय भार 2,791 करोड़ रुपया होगा।
गैर-पीएलबी या एडहॉक बोनस अराजपत्रित केन्द्रीय कर्मचारियों को दिया जाएगा। इससे 13.70 लाख कर्मचारियों को लाभ मिलेगा और जिसका वित्तीय भार 946 करोड़ रुपया होगा।
बोनस की घोषणा से कुल 30.67 लाख कर्मचारियों को लाभ मिलेगा और कुल वित्तीय भार 3,737 करोड़ रुपया होगा।
पिछले साल अराजपत्रित कर्मचारियों को उनके प्रदर्शन के लिए बोनस का भुगतान आमतौर पर दुर्गा पूजा /दशहरा से पहले कर दिया जाता था। सरकार अपने अराजपत्रित कर्मचारियों के लिए उत्पादकता से जुड़े बोनस  और एडहॉक बोनस के तत्काल भुगतान की घोषणा कर रही है।
वीआरआरके/एमजी/एएम/सी
(
जल संसाधन, नदी विकास एवं गंगा संरक्षण मंत्रालय
स्वच्छ गंगा के लिए राष्ट्रीय मिशन के महानिदेशक ने नमामी गंगे कार्यक्रम के अंतर्गत बिहार में सभी 29 परियोजनाओं पर तेजी से कार्य करने का निर्देश दिया
स्वच्छ गंगा के लिए राष्ट्रीय मिशन  के महानिदेशक श्री राजीव रंजन मिश्रा ने नमामी गंगे कार्यक्रम के अंतर्गत बिहार की परियोजनाओं के बारे में कल नई दिल्ली में समीक्षा बैठक की और राज्य सरकार के अधिकारियों, परियोजना लागू करने वाली एजेंसियों तथा ठेकेदारों से कार्य में तेजी लाने का आग्रह किया।
अभी बिहार में 4942.13 करोड़ रूपये की कुल 29 परियोजनाएं स्वीकृत हैं, जो क्रियान्वयन के विभिन्न चरणों में हैं। बैठक में यह निर्णय लिया गया कि मुंगेर, हाजीपुर, बेगूसराय तथा भागलपुर में इस महीने के अंत तक सीवरेज परियोजनाओं के लिए निविदा आमंत्रित की जायेगी।
स्वच्छ गंगा के लिए राष्ट्रीय मिशन के महानिदेशक ने 8 परियोजनाओं की प्रगति की विस्तृत समीक्षा की। प्रधानमंत्री ने इन परियोजनाओं की आधारशिला क्रमश: 14 अक्टूबर 2017 को मोकामा में तथा 10 अप्रैल 2018 को मोतिहारी में रखी थी। मोकामा में पटना के बेउर तथा करमालीचक में चार परियोजनाओं की आधारशिला रखी थी जबकि मोतिहारी में पटना के पहाड़ी तथा सैदपुर जोनों में चार परियोजनाओं के लिए आधारशिला रखी थी।
केंद्रीय जल संसाधन, नदी विकास तथा गंगा संरक्षण मंत्री श्री नीतिन गडकरी ने 13 जून 2018 को मथुरा परियोजना के लिए रियायत समझौते पर हस्ताक्षर के दौरान कहा था कि सरकार गंगा की सहायक नदियों की सफाई के लिए भी प्रतिबद्ध है। महानिदेश के साथ कल की बैठक में बिहार में गंगा की सहायक नदियों पर शुरू की जाने वाली परियोजनाओं के बारे में विस्तृत चर्चा की गई। बिहार के सुपौल, मधेपुरा, समस्तीपुर, अरवल, गोपालगंज, बगहा, लखीसराय तथा जमुई के लिए विस्तृत परियोजना रिपोर्टें तैयार की जा रही हैं। ये परियोजनाएं गंगा की सहायक नदियों कोशी, बुढीगंडक, महानंदा, सोन, गंडक, किउल तथा बागमती पर शुरू की जायेंगी।
स्वच्छ गंगा के लिए राष्ट्रीय मिशन के महानिदेशक ने वरिष्ठ अधिकारियों के साथ नमामी गंगे कार्यक्रम के अंतर्गत बिहार में चल रही सभी परियोजनाओं की प्रगति की समीक्षा की। बैठक में राज्य सरकार के प्रतिनिधियों के अतिरिक्त परियोजना लागू करने वाली एजेंसियों तथा ठेकेदारों के प्रतिनिधि शामिल हुए। एनएमसीजी के महानिदेशक ने राज्य सरकार के अधिकारियों से समय सीमा सुनिश्चित करने का आग्रह किया और ठेकेदारों से कार्य में तेजी लाने और परियोजनाओं की समय सीमा का पालन करने को कहा।
वित्त मंत्रालय
भारत सरकार के फ्लोटिंग रेट बॉन्ड 2028', ‘6.54 प्रतिशत सरकारी प्रतिभूति 2032' और 6.95 प्रतिशत सरकारी प्रतिभूति 2061’ की बिक्री  के लिए नीलामी
भारत सरकार ने  समान मूल्य पद्धति का उपयोग करके मूल्य आधारित नीलामी के जरिए 4000 करोड़ रुपये  की अधिसूचित राशि के लिए भारत सरकार के फ्लोटिंग रेट बांड, 2028''  समान मूल्य पद्धति का उपयोग करके मूल्य आधारित नीलामी के जरिए 13000 करोड़ रुपये  की अधिसूचित राशि के लिए '6.54 प्रतिशत सरकारी प्रतिभूति, 2032’और  एकाधिक मूल्य विधि का उपयोग करके मूल्य आधारित नीलामी के जरिए 6000 करोड़ रुपये  की अधिसूचित राशि के लिए '6.95 प्रतिशत सरकारी प्रतिभूति, 2061’ की बिक्री  करने की घोषणा की है। भारत सरकार के पास उपर्युक्त प्रतिभूतियों में से किसी एक या उससे अधिक प्रतिभूतियों के सापेक्ष 2000 करोड़ रुपये तक के अतिरिक्त सदस्यता को बनाए रखने का विकल्प होगा। ये नीलामियां विविध मूल्य विधि का उपयोग करते हुए भारतीय रिजर्व बैंक, मुम्बई कार्यालय, फोर्ट, मुम्बई द्वारा 25 फरवरी, 2022  को संचालित की जाएंगी।
स्टॉकों की बिक्री की अधिसूचित राशि के 5 प्रतिशत तक की राशि सरकारी प्रतिभूतियों की नीलामी में अप्रतिस्पर्धी बोली सुविधा योजना के अनुसार पात्र व्यक्तियों और संस्थाओं को आवंटित की जाएगी।
नीलामी हेतु प्रतिस्पर्धी और अप्रतिस्पर्धी दोनों बोलियां भारतीय रिजर्व बैंक की कोर बैंकिंग सोल्यूशन  प्रणाली पर इलेक्ट्रॉनिक प्रपत्र में 25 फरवरी, 2022  को प्रस्तुत की जानी चाहिए। अप्रतिस्पर्धी बोलियां पूर्वाह्न 10.30 बजे से पूर्वाह्न 11.00 बजे के बीच और प्रतिस्पर्धी बोलियां पूर्वाह्न 10.30 बजे से पूर्वाह्न 11.30 बजे के बीच प्रस्तुत की जानी चाहिए।
नीलामियों के परिणाम की घोषणा 25 फरवरी, 2022  को की जाएगी और सफल बोलीदाताओें द्वारा भुगतान 28 फरवरी, , 2022  को किया जाएगा।
ये स्टॉक भारतीय रिजर्व बैंक द्वारा समय-समय पर यथा संशोधित परिपत्र संख्या आरबीआई /2018-19/25, दिनांक 24 जुलाई, 2018, के तहत जारी “केन्द्र सरकार की प्रतिभूतियों में कब निर्गमित लेन-देन” संबंधी दिशा-निर्देशों के अनुसार “कब निर्गमित” कारोबार के लिए पात्र होंगे।
पर्यावरण, वन एवं जलवायु परिवर्तन मंत्रालय
भारत-जर्मनी जल और कचरा प्रबंधन के क्षेत्र में सहयोग करेंगे
(जल और कचरा प्रबंधन के क्षेत्र में सहयोग पर गठित भारत-जर्मनी कार्यसमूह की तीसरी बैठक आज नई दिल्ली में संपन्न हो गई। बैठक में भारत के वन, पर्यावरण तथा जलवायु परिवर्तन मंत्रालय और जर्मनी के पर्यावरण, प्रकृति संरक्षण और परमाणु सुरक्षा मंत्रालय के प्रतिनिधिमंडलों के बीच जल और कचरा प्रबंधन के क्षेत्र में सहयोग की संभावनाओं पर विस्तार से चर्चा की गई।
भारत और जर्मनी के बीच द्विपक्षीय आर्थिक सहयोग पहले से ही काफी मजबूत है और ज्यादातर क्षेत्रों में भारत को जर्मनी के समकक्ष दक्षता हासिल है। जनवरी 2015 में हुई भारत-जर्मनी पर्यावरण फोरम की दूसरी बैठक में पर्यावरण के क्षेत्र में भी दोनों देशों के बीच सहयोग बढ़ाने के उपाय किए गए। इस बैठक में जल और कचरा प्रबंधन के क्षेत्र में सहयोग के लिए दोनों देशों के कार्यसमूहों का गठन किया गया।
भारत-जर्मनी कार्यसमूह की बैठक में भारतीय प्रतिनिधिमंडल का नेतृत्व पर्यावरण, वन और जलवायु परिवर्तन मंत्रालय में अपर सचिव श्री अनिल कुमार जैन ने किया। इसमें केन्द्रीय प्रदूषण नियंत्रण बोर्ड के विशेषज्ञ तथा संबंधित विभाग और गिज़ इंडिया के प्रतिनिधि भी शामिल थे। श्री जैन ने इस अवसर पर भारत और जर्मनी के बीच जलवायु परिवर्तन और कचरा प्रबंधन के क्षेत्र में सहयोग बढ़ाने की प्रतिबद्धता दोहराई। बैठक के नतीजों और प्रस्तावों पर नई दिल्ली में 13 फरवरी को आयोजित होने वाले तीसरे भारत-जर्मनी पर्यावरण फोरम में चर्चा की जाएगी। इस बैठक में दोनों देशों के पर्यावरण मंत्रियों की ओर से कुछ बड़ी घोषणाएं किए जाने की संभावना है। भारत-जर्मनी कार्यसमूह की बैठक में जर्मनी के प्रतिनिधिमंडल का नेतृत्व बीएमयू जर्मनी के जल प्रबंधन और संसाधन संरक्षण विभाग की महानिदेशक डॉ. रेगिना ड्यूब ने किया। उन्होंने कहा कि भारतीय पक्ष ने जल और कचरा प्रबंधन क्षेत्र में सहयोग बढ़ाने पर काफी सकारात्मक रूख अपनाया है।
बैठक में दोनों पक्षों ने कपड़ा, वायु और जल संरक्षण, जल स्रोतों में कचरा, कचरे से ऊर्जा बनाने, बायो-मैथेनेशन, कचरों के ढेर तथा जल प्रबंधन के क्षेत्र के लिए संदर्भ दस्तावेज तैयार करने तथा इन क्षेत्रों में स्थानीय निकायों के लिए प्रशिक्षण और क्षमता विकास के लिए सहयोग बढ़ाने पर भी सहमति जताई।
युवा कार्यक्रम एवं खेल मंत्रालय
केन्द्रीय खेल मंत्री श्री अनुराग ठाकुर और खेल राज्यमंत्री श्री निसिथ प्रामाणिक टोक्यो ओलंपिक के लिएभारतीय एथलीटों के पहले जत्थे को दिल्ली से रवाना करेंगे
अब जबकि टोक्यो ओलंपिक के शुरू होने में एक सप्ताह का समय बाकीरह गया है, आज नई दिल्ली के इंदिरा गांधी अंतर्राष्ट्रीय हवाई अड्डे पर आयोजितएक औपचारिक विदाई समारोह में भारत से एथलीटों के पहलेजत्थे को टोक्यो के लिए रवाना किया जाएगा। कुल 88 सदस्यों की इस टुकड़ी, जिसमें 54 एथलीट, सहयोगी स्टाफ और भारतीय ओलंपिक संघ  के प्रतिनिधि शामिल हैं, को एक समारोह में केन्द्रीय युवा कार्यक्रम एवं खेल मंत्री श्री अनुराग सिंह ठाकुर और युवा कार्यक्रम एवं खेल राज्यमंत्री श्री निसिथ प्रामाणिक द्वारा औपचारिक रूप से विदा किया जाएगा। इससमारोह में उनके साथ भारतीय ओलंपिक संघ  के अध्यक्ष श्री नरिंदर ध्रुव बत्रा; भारतीय ओलंपिक संघ  के महासचिव श्री राजीव मेहता और भारतीय खेल प्राधिकरण के महानिदेशक श्री संदीप प्रधान भी उपस्थित रहेंगे।
आठ खेलों -तीरंदाजी, हॉकी, बैडमिंटन, टेबल टेनिस, तीरंदाजी, जूडो, जिमनास्टिक और भारोत्तोलन– से जुड़ेखिलाड़ी और सहयोगीस्टाफ आज नई दिल्ली से प्रस्थान करेंगे। इसमें हॉकी का दल सबसे बड़ा होगा।
एथलीटों की सुरक्षा सुनिश्चित करने के उद्देश्य से, इस कार्यक्रम में भाग लेने वाले सभी गणमान्य व्यक्तियों को अपनीकोविड जांचकरानी होगी। सिर्फ निगेटिव रिपोर्ट वाले व्यक्ति ही इस कार्यक्रम में शामिल हो सकेंगे। इस मौके पर सोशल डिस्टेंसिंग के सभी उपाय भी किए गए हैं।
कुल 127 भारतीय एथलीटों ने टोक्यो ओलंपिक के लिए अर्हता प्राप्त की है, जोकि रियो ओलंपिक के लिए अर्हता प्राप्त करने वाले 117 एथलीटों की संख्या से आगे निकलते हुए एक रिकॉर्ड है।
वित्त मंत्रालय
‘जीएसटी पंजीकरण’ में आ रही समस्याओं पर वेबकास्ट
वस्तु एवं सेवा कर  और सीमा शुल्क से जुड़े मुद्दों पर करदाताओं के सवालों का उत्तर देने के लिए अनेक वेबकास्ट की एक श्रृंखला के तहत सिस्टम महानिदेशालय, सीबीआईसी और करदाता सेवा महानिदेशालय, सीबीआईसी 5 मार्च, 2020  को ‘जीएसटी पंजीकरण’ में आ रही समस्याओं पर एक वेबकास्ट का आयोजन कर रहे हैं। इस वेबकास्ट का आयोजन प्रात: 11 बजे से लेकर अपराह्न 1 बजे तक होगा। वेबकास्ट से संबंधित यूट्यूब यूआरएल निम्नलिखित है:
https://youtube.com/channel/UCbzIbBmMvtvH7d6Zo_ZEHDA
प्रधानमंत्री कार्यालय
प्रधानमंत्री कल एनसीसी की रैली में भाग लेंगे
प्रधानमंत्री श्री नरेन्द्र मोदी कल नयी दिल्ली के करिअप्पा परेड ग्राउंड में राष्ट्रीय कैडेट कोर  की रैली में भाग लेंगे।
इस अवसर पर वह सलामी गारद का निरीक्षण करेंगे और एनसीसी कैडटों की परेड देखेंगे। एनसीसी के कैडेट प्रधानमंत्री के सामने सांस्कृतिक कार्यक्रम प्रस्तुत करने के अलावा कला,संगीत और साहसिक खेलों के क्षेत्र में भी अपने हुनर का प्रदर्शन करेंगे।
प्रधानमंत्री प्रतिभाशाली एनसीसी कैडटों को पुरस्कार देंगे और बाद में उन्हें संबोधित करेंगे। गणतंत्र दिवस की परेड में हिस्सा लेने हर साल बड़ी तादाद में एनसीसी कैडेट दिल्ली आते हैं और यहां बनाए गए विशेष शिविरों में ठहरते हैं। पिछले साल एनसीसी कैडटों की एक रैली को संबोधित करते हुए प्रधानमंत्री ने प्राकृतिक आपदाओं के समय उनके द्वारा किए गए बचाव और राहत कार्यों तथा स्वच्छ भारत अभियान को बढ़ावा देने में उनके प्रयासों की सराहना की थी।
रक्षा मंत्रालय
एक्सरसाइज कोप इंडिया 2023
एक्सरसाइज कोप इंडिया 2023 के अगले चरण की शुरुआत 13 अप्रैल 2023 वायु सेना स्टेशन, कलाईकुंडा में होगी। अभ्यास के इस चरण में अमेरिकी वायुसेना  के बी1बी बमवर्षक हिस्सा लेंगे और इसके बाद यूएसएएफ के एफ-15 लड़ाकू विमान भी इस अभ्यास में शामिल होंगे। इसमें भारतीय वायु सेना  के एसयू-30 एमकेआई, राफेल, तेजस और जगुआर लड़ाकू विमान शामिल होंगे। इस अभ्यास में भारतीय वायुसेना के हवाई रिफ्यूलर, हवाई चेतावनी एवं नियंत्रण प्रणाली और हवाई प्रारंभिक चेतावनी एवं नियंत्रण विमान अपना समर्थन प्रदान करेंगे। यह अभ्यास 24 अप्रैल 2023 को समाप्त होगा।
एक्स कोप-इंडिया -23 की वायु गतिशीलता घटक की तरह ही यह चरण भी दोनों वायु सेनाओं के बीच पेशेवर संबंधों को बढ़ावा देने में सहायता प्रदान करेगा और अपने बीच सर्वोत्तम प्रथाओं को साझा करेगा। जापानी वायु आत्मरक्षा बल कर्मी इस अभ्यास का निरीक्षण करेंगे और इसमें शामिल होने वाली दोनों वायु सेनाओं के साथ बातचीत करेंगे।
प्रधानमंत्री कार्यालय
प्रधानमंत्री ने सिंगापुर के पूर्व प्रधानमंत्री ली कुआन यू को उनकी 100वीं जयंती पर श्रद्धांजलि दी
प्रधानमंत्री श्री नरेन्द्र मोदी ने सिंगापुर के पूर्व प्रधानमंत्री ली कुआन यू को उनकी 100वीं जयंती पर श्रद्धांजलि अर्पित की है।
प्रधानमंत्री ने सोशल मीडिया प्लेटफॉर्म एक्स पर अपना संदेश पोस्ट किया:
“महान ली कुआन यू को उनकी 100वीं जयंती के विशेष अवसर पर मेरी श्रद्धांजलि। उनके दूरदर्शी नेतृत्व ने सिंगापुर के विकास में महत्वपूर्ण भूमिका निभाई। उनकी दूरदर्शिता और उत्कृष्टता की निरंतर खोज उनकी महानता का प्रमाण है। उनका काम दुनिया भर के नेताओं को प्रेरित करता है।“
विद्युत मंत्रालय
एनटीपीसी समूह की क्षमता 71 गीगावाट के पार हुई
- 660 मेगावाट क्षमता की नॉर्थ करनपुरा सुपर थर्मल पावर परियोजना, झारखंड  की पहली इकाई के परीक्षण संचालन के सफलतापूर्वक संपन्न होने के साथ ही एनटीपीसी समूह की क्षमता 71 गीगावाट के पार हुई
- यह परियोजना झारखंड, बिहार, पश्चिम बंगाल एवं ओडिशा को सस्ती बिजली प्रदान करेगी और इसके कोयले का स्रोत 10 किलोमीटर के दायरे के भीतर है
- एनटीपीसी की कुल स्थापित क्षमता 71544 मेगावाट हो गई है
660 मेगावाट क्षमता की नॉर्थ करनपुरा सुपर थर्मल पावर परियोजना, झारखंड  की पहली इकाई के परीक्षण संचालन के सफलतापूर्वक संपन्न होने के साथ ही देश के सबसे बड़े विद्युत उत्पादक, एनटीपीसी समूह की क्षमता 71 गीगावाट के पार हो गई है।
इस परियोजना की परिकल्पना एयर कूल्ड कंडेनसर  के साथ की गई है, जिसमें वाटर कूल्ड कंडेनसर  की तुलना में एक तिहाई वाटर फुटप्रिंट है। यह परियोजना झारखंड, बिहार, पश्चिम बंगाल एवं ओडिशा को सस्ती बिजली प्रदान करेगी और इसके कोयले का स्रोत 10 किलोमीटर के दायरे के भीतर है।
झारखंड में एनटीपीसी की इस परियोजना की नींव तत्कालीन प्रधानमंत्री श्री अटल बिहारी वाजपेयी ने रखी थी। यह संयंत्र सबसे कुशल सुपरक्रिटिकल प्रौद्योगिकियों में से एक पर आधारित है।
इसके साथ ही, एनटीपीसी की कुल स्थापित क्षमता 71544 मेगावाट हो गई है।
कृषि एवं किसान कल्याण मंत्रालय
बागवानी फसलों के क्षेत्र व उत्पादन का दूसरा अग्रिम अनुमान  जारी
2021-22 में बागवानी उत्पादन लगभग 70.3 लाख टन की बढ़त के साथ 34.163 करोड़ टन अनुमानित
कृषि एवं किसान कल्याण विभाग ने राज्यों / केंद्र शासित प्रदेशों और अन्य सरकारी स्रोत एजेंसियों से प्राप्त जानकारी के आधार पर संकलित विभिन्न बागवानी फसलों के क्षेत्र और उत्पादन का 2021-22 के लिए दूसरा अग्रिम अनुमान जारी किया।
|
|
कुल बागवानी
|
|
2021-22

|
|
2021-22

|
|
2020-21

|
|
क्षेत्रफल 
|
|
27.48
|
|
27.56
|
|
27.74
|
|
क्षेत्रफल 
|
|
334.60
|
|
333.25
|
|
341.63
2021-22 
- 2021-22 में कुल बागवानी उत्पादन 34.163 करोड़ टन होने का अनुमान है, जो 2020-21  की तुलना में लगभग 70.3 लाख टन  की बढ़त है।
- पिछले वर्ष की तुलना में फलों, सब्जियों और शहद के उत्पादन में वृद्धि, जबकि मसालों, फूलों, सुगंधित एवं औषधीय पौधों और प्लांटेशन फसलों के उत्पादन में कमी का अनुमान है।
- फलों का उत्पादन 2020-21 के 10.248 करोड़ टन की तुलना में 10.710 करोड़ टन होने का अनुमान है।
- सब्जियों का उत्पादन 2020-21 के 20.045 करोड़ टन की तुलना में 20.461 करोड़ टन होने का अनुमान है।
- प्याज का उत्पादन 2020-21 के 2.664 करोड़ टन के मुकाबले 3.170 करोड़ टन होने का अनुमान है।
- आलू का उत्पादन 2020-21 के 5.617 करोड़ टन की तुलना में 5.358 करोड़ टन होने की उम्मीद है।
- टमाटर का उत्पादन 2020-21 के 2.118 करोड़ टन की तुलना में 2.034 करोड़ टन होने की उम्मीद है।
विभिन्न बागवानी फसलों के क्षेत्रफल और उत्पादन के विस्तृत दूसरे अग्रिम अनुमान  के लिए यहां क्लिक करे
मत्स्यपालन, पशुपालन और डेयरी मंत्रालय
प्रधानमंत्री मत्स्य संपदा योजना  डैशबोर्ड का शुभारंभ
देश को डिजिटल रूप से सशक्त समाज और ज्ञान अर्थव्यवस्था में बदलने की दृष्टि से डिजिटल इंडिया भारत सरकार का एक प्रमुख कार्यक्रम है। कई सरकारी मंत्रालयों और विभागों को ऐसे 'सुशासन' की संस्कृति के निर्माण के उद्देश्य से शामिल किया गया है जो साक्ष्य-आधारित निर्णय लेने के आधार पर कार्य करता है। यह प्रौद्योगिकी को सशक्त बनाने के साधन के रूप में होने के साथ ही एक उपकरण के रूप में प्रधानमंत्री की उस परिकल्पना के अनुरूप है जो आशा और अवसर के बीच की दूरी को पाटती है। इसी बात को ध्यान में रखते हुए केंद्रीय मत्स्य पालन, पशुपालन और डेयरी मंत्री श्री परषोत्तम रूपाला ने 7 जून 2022 को प्रधानमंत्री मत्स्य संपदा योजना  प्रबंधन सूचना प्रणाली  डैशबोर्ड का शुभारंभ किया। इस अवसर पर आयोजित कार्यक्रम में मत्स्य पालन, पशुपालन और डेयरी राज्य मंत्री डॉ. संजीव कुमार बाल्यान, मत्स्य पालन, पशुपालन और डेयरी तथा सूचना और प्रसारण राज्य मंत्री, श्री जे.एन. स्वैन, सचिव, मत्स्य विभाग, श्री अतुल चतुर्वेदी, सचिव, मत्स्य पालन, पशुपालन और डेयरी मंत्रालय, डॉ जे. बालाजी, संयुक्त सचिव , श्री सागर मेहरा, संयुक्त सचिव  और अन्य वरिष्ठ अधिकारी उपस्थित थे।
प्रधानमंत्री मत्स्य संपदा योजना  योजना मई 2020 में मछुआरों, मत्स्य पालकों और अन्य हितधारकों के सामाजिक-आर्थिक कल्याण सुनिश्चित करते हुए मत्स्य पालन क्षेत्र के केंद्रित और समग्र विकास के लिए 20,050 करोड़ रुपये रुपये के उच्चतम निवेश के साथ शुरू की गई थी। पीएमएसवाई के तहत अब तक कुल 7242.90 करोड़ रुपये  का परियोजना निवेश किया गया है। कई स्थानों और घटकों के साथ पीएमएमएसवाई योजना के विशाल दायरे को ध्यान में रखते हुए और डिजिटलीकरण की ओर बढ़ने के लिए, एक मंच पर सूचना एकत्र करने के लिए एक प्रबंधन सूचना प्रणाली  का प्रावधान रखना अनिवार्य है। पीएमएमएसवाई एमआईएस डैशबोर्ड का उद्देश्य  पीएमएमएसवाई योजना की गतिविधियों की प्रभावी निगरानी और सभी भाग लेने वाले राज्यों / केंद्र शासित प्रदेशों में उनकी प्रगति  सूचित निर्णय लेने के लिए सूचना का रणनीतिक उपयोग करना है। पीएमएमएसवाई एमआईएस अनुप्रयोग  सभी भाग लेने वाले राज्यों/केंद्रशासित प्रदेशों से डेटा एकत्र करके उसका विश्लेषण करता है और डेटा को क्षेत्रीय अंतर्दृष्टि के लिए डैशबोर्ड के रूप में प्रोजेक्ट करता है। राष्ट्रीय और राज्य/केंद्र शासित प्रदेशों के स्तर पर समग्र प्रदर्शन को प्रस्तुत करने के लिए प्रमुख प्रदर्शन मापदंडों का उपयोग किया जाता है और इस प्रकार विशिष्ट उपलब्धियों और आने वाले अंतरालों को उजागर किया जाता है।
इस रणनीतिक तकनीकी पहल की प्राप्ति के साथ, केंद्रीय मत्स्य पालन, पशुपालन और डेयरी मंत्री ने विभाग के अधिकारियों और पीएमएमएसवाई -पीएमसी  की तकनीकी टीम के प्रयासों की सराहना करते हुए उन्हें बधाई दी।
चूंकि प्रत्येक भाग लेने वाले राज्यों / केंद्र शासित प्रदेशों द्वारा जिला स्तर पर एमआईएस प्रणाली में डेटा फीड किया जाता है इसलिए यह प्लेटफॉर्म पीएमएमएसवाई योजना की प्रगति का एक सच्चा संकेतक भी है। सूचना का उपयोग आगे समन्वयन, अंतराल विश्लेषण और सुधारात्मक कार्रवाई करने की आवश्यकता के लिए किया जाता है। एमआईएस डैशबोर्ड सुधार के लिए अपनाई जा रही प्रक्रिया में कई अन्य तकनीकी विकास गतिविधियों के साथ ही मत्स्य पालन विभाग और पीएमसी टीम सभी राज्यों/केंद्रशासित प्रदेशों को एक ही मंच पर लाने के लिए प्रशिक्षण और जागरूकता पैदा करने के माध्यम से प्रयास कर रही है।
उप राष्ट्रपति सचिवालय
उपराष्ट्रपति ने प्रधानमंत्री को उनके जन्मदिन पर शुभकामनाएं दी
उपराष्ट्रपति श्री जगदीप धनखड़ ने आज प्रधानमंत्री श्री नरेन्द्र मोदी को उनके जन्मदिन की शुभकामनाएं दीं।
एक एक्स पोस्ट में, उपराष्ट्रपति ने कहा:
''भारत के माननीय प्रधानमंत्री श्री @narendramodi जी को जन्मदिन की हार्दिक शुभकामनाएं। आपके दूरदर्शी नेतृत्व, उद्देश्य के प्रति समर्पण और अनुकरणीय क्रियान्वयन ने भारत को अभूतपूर्व प्रगति और युगांतरकारी परिवर्तन की ओर अग्रसर किया है। आपकी विरासत हमारे देश के इतिहास में दर्ज है।
भारत जहां मानवता का छठा हिस्सा बसता है, हमारी सभ्यता के लोकाचार के अनुरूप समावेशिता, लोक कल्याण और दूरदर्शी दृष्टिकोण के प्रति आपकी प्रतिबद्धता को हमेशा स्मृति में रखेगा।
ईश्वर आपको आने वाले वर्षों में भारत की सेवा के लिए अच्छे स्वास्थ्य और प्रसन्नता का आशीर्वाद दे।''
वाणिज्य एवं उद्योग मंत्रालय
सितम्बर, 2019 के लिए थोक मूल्य सूचकांक  की समीक्षा
सितम्बर, 2019 के दौरान ‘सभी जिंसों’ के लिए आधिकारिक थोक मूल्य सूचकांक  पिछले महीने के 121.4 अंक  से 0.1 प्रतिशत कम होकर 121.3 अंक  हो गया।
मुद्रास्फीति
मासिक थोक मूल्य सूचकांक  पर आधारित मुद्रास्फीति की वार्षिक दर सितम्बर, 2019 के दौरान  0.33 प्रतिशत रही । पिछले महीने की तुलना में यह 1.08 प्रतिशत  रही तथा पिछले वर्ष के इसी महीने के दौरान यह 5.22 प्रतिशत थी। वित्त वर्ष में अब तक क्रमिक वृद्धि के साथ मुद्रास्फीति की दर 1.17 प्रतिशत आंकी गई है, जबकि पिछले वर्ष की इसी अवधि में क्रमिक वृद्धि के साथ मुद्रास्फीति या महंगाई दर 3.96 प्रतिशत थी।
विभिन्न जिंस समूहों के सूचकांक में उतार-चढ़ाव कुछ इस प्रकार रहे :-
प्राथमिक वस्तुएं 
इस प्रमुख समूह का सूचकांक पिछले महीने के 143.9 अंक  से 0.6 प्रतिशत कम होकर 143.0 अंक  हो गया। महीने के दौरान जिन समूहों और वस्तुओं के सूचकांक में उतार-चढ़ाव देखे गए, वे इस प्रकार हैं :
‘खाद्य उत्पाद’ समूह का सूचकांक पिछले महीने के 155.9 अंक  से 0.4 प्रतिशत कम होकर 155.3  रहा। इसका कारण फल, सब्जी तथा सूअर का मांस  ज्वार, बाजरा और अरहर  और समुद्री मछली, चाय व मांस  के मूल्य में कमी रही। हालांकि इलायची और मसाले , पान और मटर/चावली , अण्डा और रागी  तथा राजमा, गेहूं, जौ उड़द, मीठे पानी की मछली, गाय और भैस का मांस, मूंग, चिकन, धान, मक्का  के मूल्य में वृद्धि दर्ज की गई।
‘अखाद्य पदार्थों’ के समूह का सूचकांक पिछले महीने के 129.9 अंक  से 2.5 प्रतिशत घटकर 126.7 अंक  रहा। कृषि पुष्पों , कच्चे रबड़ , कच्चा कपास , पशु चारा  तथा नारियल रेशा व सूरजमुखी  की कमी दर्ज की गई है। हालांकि कच्चे रेशम , सोयाबीन , कच्चा जूट , नाइजर सीड, रेपसीड और सरसो बीज  के मूल्य में वृद्धि दर्ज की गई।
‘खनिज’ समूह का सूचकांक पिछले महीने के 153.4 अंक  से 6.6 प्रतिशत बढ़कर 163.6 अंक  हो गया। ऐसा तांबा सांद्र , सीसा , जस्ता व चूना पत्थर  की कीमतों में वृद्धि के कारण हुआ।
कच्चे तेल और प्राकृतिक गैस समूह के सूचकांक में पिछले महीने के 88.1 अनंतिम से 1.9 प्रतिशत कम होकर 86.4 अंक  रहा ऐसा कच्चे तेल की कीमतों के तीन प्रतिशत की कमी के कारण हुआ।
ईंधन एवं बिजली 
इस प्रमुख समूह का सूचकांक पिछले महीने के 100.7 अंक  से 0.5 प्रतिशत घटकर 100.5 अंक  हो गया।
निर्मित उत्पाद 
इस प्रमुख समूह का सूचकांक पिछले महीने के 117.8  से 0.1 प्रतिशत बढ़कर 117.9  रहा।
‘खाद्य उत्पादों के विनिर्माण’ समूह का सूचकांक पिछले महीने के 132.4  की तुलना में 0.9 प्रतिशत बढ़कर 133.6  रहा।
‘पेय पदार्थों के विनिर्माण’ समूह का सूचकांक पिछले महीने के 124.0 अंक  से 0.1 प्रतिशत बढ़कर 124.1 अंक  हो गया।
‘तम्बाकू एवं तम्बाकू उत्पादों’ के समूह का सूचकांक पिछले महीने के 153.9 अंक  से 0.1 प्रतिशत बढ़कर 154.0 अंक  के स्तर पर पहुंच गया।